Porkjupainas
Porkjupainas (angl. Porcupine River, pranc. La rivière Porcupine) – upė Kanadoje (Jukono teritorija) ir JAV (Aliaska); Jukono upės dešinysis intakas. Prasideda Makenzio kalnų sistemoje, Nahonio kalnuose. Teka per Jukono plynaukštę. Didžiausi intakai: Vaitstounas, Belas, Driftvudas, Krou (dešinieji). Upė užšąla spalį, atitirpsta balandį ar gegužę. Porkjupainas Aliaskoje laivuojamas nedideliais laivais.